Как са пише мляко или млеко?



 Правилно е да се пише ***мляко***, мн.ч. ***млека***. Изговаря се ***мля́ко*** (с ударение на първата сричка) и в мн.ч. ***млека́***.



 Правописът и правоговорът на думата се подчиняват на правилото за променливото ***я*** (ятовия преглас). Променливо е онова ***я***, което при определени фонетични условия преминава в ***е***. Пише се ***я***, когато са изпълнени едновременно три условия:



 1) ***я*** се намира в сричка под ударение;
  

 2) сричката след ***я*** съдържа една от гласните ***а, о, у, ъ*** или ***я*** е в последната сричка на думата;
  

 3) след ***я*** не следва никоя от съгласните ***ж, ч, ш, й***.



 В ***мля́ко*** (с ударение на първата сричка) са изпълнени и трите условия, затова се пише и изговаря ***я***.
  

 В ***млека́*** не е изпълнено първото условие, затова се пише и изговаря ***е***.



 Примери:




*Майчиното мля́ко е най-важната храна за *новороденото*.
  

 Повечето плодови млека́, които се продават, са пълни с подсладители.*

